Kojo Dadson

**Emmanuel Kojo Dadson** (1953–9 February 2021) na he be a veteran Ghanaian actor, director, producer, den musician. 

## Ein biography
Dem born Kojo Dadson, wey be a renowned Ghanaian actor, for a culturally rich environment insyd dat foster ein early interest for art insyd. Dem raise am for Accra insyd, wer he attend some of de most prestigious schools. He den proceed to London at de age of eight (8) plus ein siblings, wer he continue ein secondary education insyd a public school for Southwest England insyd wey dem bell am Grenville College, wey played a crucial role in shaping ein career. Dadson ein passion give acting be evident from a young age, as he often participate for school plays insyd den oda extracurricular activities dat hone ein talent. Ein educational background provide a solid foundation give ein later pursuits insyd de entertainment industry.        

Dem know am well give featuring insyd den directing movies den series like *Home Sweet Home, Sun City,* and *Run Baby Run*. He gain prominence give ein humor den comedic style of acting. He suffer a stroke whilst acting for 2012 insyd. He later die on de 9th of February 2021, at age 68.       

## Acting career den breakthru
Na Kojo Dadson be an actor wey feature insyd a number of productions, such as

* *[[Love Brewed in the African Pot|Love Brewed In An African Pot]]*
* *Run Baby Run (2007) as* Enoch Sarpong Snr.
* *[[Home Sweet Home (Ghanaian TV series)|Home Sweet Home]]* (2012) as Enoch
* *Sun City (2003–2005) as Mr. Okpoti Aryee*
* *Hotel St. James*
* *Elmina* (2010)
* *Doctor Love (2012) as Dr. Love*
* *Location: Africa (1987)*

among odas.

Kojo Dadson ein career for de Ghanaian entertainment industry insyd span several decades, during wey he becam a household name. Ein big break cam plus de television series *Home Sweet Home*, wer ein portrayal of a father figure resonate plus many Ghanaians. De show, wey air for de early 2000s insyd, be significant success den cement Dadson ein reputation as a versatile den beloved actor. Ein ability to embody different characters with ease make am a sought-after actor insyd both television den film.    

For 2012 insyd, he suffer a stroke while acting for de set top. De stroke affect ein speech den confine am to a wheelchair. He sanso becam a musician insyd de days wen he couldn't move around much. 

## Impact for Ghanaian television den film top
Dadson ein influence for Ghanaian television den film top be undeniable. He be part of a generation of actors wey elevate de standards of local productions. Dem mark ein performances by a deep understanding of de characters he portray, wey contribute to de authenticity den relatability of Ghanaian storytelling. Additionally, Dadson ein work help pave de way give younger actors den contribute to de growth of de Ghanaian film industry, making it more competitive on de international stage. 

## Honours den recognition
Dem honour Dadson at de *Ghana Actors and Entertainers Awards* (GAEA) plus a Legendary award along plus six oda veteran actors, wey dey include Grace Omaboe, den given plaques, citations, den an undisclosed amount of money give demma service to de movie den entertainment industry for Ghana insyd. 

## Health challenges den resilience
For de latter part of ein life insyd, Kojo Dadson face significant health challenges. For 2012 insyd, he suffer a stroke dat lef am partially paralyzed. However, ein resilience den determination to recover be inspirational. Despite ein health struggles, Dadson continue to be involved insyd de entertainment industry, though ein appearances becam less frequent. Ein battle plus illness den ein determination to persevere becam a testament to ein strength of character. 

## Legacy den contributions
Kojo Dadson ein legacy for de Ghanaian entertainment industry be profound. Dem remember am no only give ein acting talent but sanso give ein contributions to de development of television den film for Ghana insyd. Ein work lef indelible mark for de industry top, den dem celebrate am as one of de pioneers wey help shape modern Ghanaian cinema. Dadson ein dedication to ein craft den ein impact for audiences top will continue to be felt give generations to come.   

## Death
Dadson die on 9 February 2021 at de Korle-Bu Teaching Hospital insyd Accra, whilst na he dey receive dialysis treatment for kidney problems, two weeks after na ein wife sanso die. Na ein death cause an outpouring of tributes den messages from de Ghanaian media, West African media, den ein fellow actors den actresses. 

## Sanso see

* Rama Brew
* *[[Home Sweet Home (Ghanaian TV series)|Home Sweet Home]]*

## References


## External links
* at IMDb